समुद्री सतहदेखि करिब १५ सय मिटर उचाइमा रहेको यो गाउँ कृषिका निम्ति ऊर्वर छ । सुन्तला, नास्पाती, निबुवा, कागती, भोगटे, अम्बाजस्ता फलफूल उत्पादन हुने गरेको छ । तर, जलवायु परिवर्तनका कारण केही वर्षयता सुन्तलाको बोटै मासिन थालेको छ । अन्नबालीहरूमा मकै, कोदो, धान, जुनेलो, गहत, गहुँ, फापर उत्पादन हुने गरेको छ । त्यसैगरी कालो मास, भटमास, मस्याङ, तोरी, फिलिंगे, बदाम, उखु, अदुवा फलाउने गरेका छन् । व्यावसायिक रूपमा तरकारी खेती गर्ने गरिएको छ । स्थानीय कृषक कर्णबहादुर राईले ढुवानीका लागि मोटरसाइकलबाट मात्रै गरिएको बताए ।
